“นครปฐม” เตือนปชช. รับมือทะเลหนุนสูง 11-15 ต.ค.นี้
“นครปฐม” แจ้งเตือนประชาชนที่อยู่ริมแม่น้ำท่าจีน เตรียมรับมือทะเลหนุนสูงระหว่างวันที่ 11-15 ต.ค.65 
“นครปฐม” แจ้งเตือนประชาชนที่อยู่ริมแม่น้ำท่าจีน เตรียมรับมือทะเลหนุนสูงระหว่างวันที่ 11-15 ต.ค.65
11 ต.ค. 2565

ผู้สื่อข่าวรายงานว่า จังหวัดนครปฐม แจ้งเตือนประชาชนที่อยู่ริมแม่น้ำท่าจีน ติดตามสถานการณ์น้ำอย่างใกล้ชิด ช่วงน้ำทะเลหนุนวันที่ 11-15 ตุลาคม 2565 ประกอบกับ กรมชลประทาน ปล่อยน้ำจากพื้นที่ตอนบนลงสู่แม่น้ำท่าจีนปริมาณมาก
ขณะที่พยากรณ์อากาศประจำวัน ระบุว่ามีฝนฟ้าคะนองร้อยละ 60 ของพื้นที่ ส่วนปริมาณน้ำในเขตเทศบาล เจ้าหน้าที่เทศบาลนครปฐมก็เปิดเครื่องสูบน้ำตามจุดต่างๆ อย่างต่อเนื่องเพื่อเร่งระบายน้ำ
ด้าน สถานีอุตุนิยมวิทยานครปฐม ตรวจเรดาร์เวลา 05:35 น. เตรียมติดตามกลุ่มฝนเบาถึงปานกลางในพื้นที่จังหวัดนครปฐม โดยกลุ่มฝนปานกลางครอบคลุมพื้นที่ อำเภอบางเลน อำเภอกำแพงแสน กับมีฝนเบาที่อำเภอดอนตูม กลุ่มฝน เคลื่อนตัวไปทางทิศตะวันตกค่อนทางใต้ และมีแนวโน้มสลายตัว